Havarert cruise – satsning

Fredriksstad Blads debatt leder fredag 26.juni 2020 tok for seg en meget interessant sak Fredrikstad s cruise-satsning. Det er lett å la seg påvirke av store tall og festtaler om cruisetrafikken.

Hva kan Fredrikstad – den lille verdensbyen – tilføre dagens cruisetrafikk. En tur opp Østerelva og til kai på Øra. Buss til Gamlebyen og muligens videre til Oslo. For blaserte all inclusive cruise turister er nok ikke dette første valg. De vil ha fjell og fjorder.

Fredrikstads cruisesatsning har ifølge FB kostet over 70 millioner kr, derav har kommunen spyttet inn 1,2 mill kr i 2018. Hva er det man tenker seg å få tilbake. Ofte spøker man med at cruise turisten kjøper en norsk genser, prospektkort og en softice om været er bra. Ikke mange kroner.

Om vi ser på en annen gruppe som cruiser inn til Fredrikstad - hytteeierne . De legger igjen store beløp uten at kommunen må bruke en krone til markedsføring. Tvert om de reklamerer for kommunen. Men til tross for det blir de stemoderlig behandlet. Ja, man skulle nesten tro at kommunens politikere med Ap i spissen ikke ønsker hytter i kommunens kyst strøk

Fredrikstad kommune har iflg SSB 4 349 hytter som fordeler seg på 1 764 i 100 meters-beltet og 2 180 hytter som ligger mellom 100 meters beltet og plangrensen, 406 ligger utenfor. Av de 4 349 hyttene ligger 3 090 ( 71%) i kommunedel Onsøy, ca 820 hytter (19% ) på Kråkerøy og 440 ( 10%) i kommunedel Borge.

Om man ser på fordelingen av kommunens hytteeiere (flere hytter har flere enn en eier) bor man slik:

364 bor i utenlandet

1 person uten fast bopel

4 bor på Hvaler

1 176 bor i Fredrikstad

2 466 bor i Oslo, Akershus og Moss ( postnummer 000-1599)

333 bor i Sarpsborg, Halden og indre Østfold

716 bor i resten av landet

Høyeste postnummer er 9910 Bjørnevatn. Her har eier lang vei til hytta.

Inntil vedtatt kystsoneplan i 2011 var hyttestørrelsen 60 kvm. Kystsoneplanen 2011 gav 70 kvm i 100- meters beltet og med mulighet for et tillegg på 10 kvm for godkjent VA rom. Vi i FHF er skuffet over at ikke ordfører Nygaard gikk inn for 80 kvm (BRA) som han selv foreslo i brev til fylket og som Østfold fylke vedtok i sin plan 4.12.2014, i kommunens nye arealplan. Flertallet av dagens politikere ønsker imidlertid fortsatt å beholde 70 kvm (BRA) for hytter i 100 - meters beltet og har trukket ut tillegget om 10 kvm. Fredrikstad har 1764 hytter i 100- meters beltet ( 40 % av totale hytter slik at dette berører svært mange av våre medlemmer. Opposisjonen var enig med FHF om 80 kvm. Men det er lett å cruise frem når man har majoritet i bystyret.

De» cruisende» hytteierene utgjør en befolkningsvekst på 15-20 000 i sommerhalvåret og de legger igjen store verdier under hele året. Minst 250 millioner kr som fases inn i lokal handel ,industri og håndtverksbedrifter. Uten Hytter ville trolig ikke alle overleve.

Kommunen burde derfor fokusere mer på nærmiljøet og dermed legge til rette for et enda større forbruk fra hyttefolket .

Rolf Hauge

Leder FHF